Ο Γιάννης Αντετοκούνμπο μαζί με τα αδέλφια του Θανάση και Κώστα έτρεξαν στην Αθήνα για καλό σκοπό.

Από τα Σεπόλια έως το Καλλιμάρμαρο, από τις 20:15, διεξήχθη το Antetokounbros 5K Run και γι' αυτό έως τις 21:15 πολλοί δρόμοι της Αθήνας έμειναν κλειστοί το βράδυ του Σαββάτου.

Η πρωτοβουλία Antetokounbros 5K Run έχει φιλανθρωπικό χαρακτήρα: τη στήριξη του έργου και των αναγκών του μη κερδοσκοπικού οργανισμού ειδικής μέριμνας και προστασίας μητέρα και παιδιού του πατέρα Αντώνιου, «Κιβωτός του Κόσμου».